আর মাত্র কিছুক্ষণের অপেক্ষা, তারপরেই সাজা ঘোষণা করা হবে সঞ্জয়ের

কলকাতা: আর মাত্র কিছুক্ষণের অপেক্ষা। তারপরেই আরজি কর কান্ডে সঞ্জয় রায়ের সাজা ঘোষণা করা হবে। ১৬৪ দিনের মাথায় আরজি কর কান্ডের সাজা ঘোষণা হতে চলেছে। বিচারপতি অনির্বাণ দাসের এজলাসে এই সাজা ঘোষণা করা হবে। ইতিমধ্যেই আদালত চত্বর জুড়ে ত্রিস্তরীয় নিরাপত্তা। মোতায়েন করা হয়েছে ৫০০ – র বেশি পুলিশ কর্মী। এখনও পর্যন্ত এজলাসে নো এন্ট্রি করা হয়েছে। বিচারপতি অনুমতি দিলে তবেই সকলে এজলাসে প্রবেশ করতে পারবেন। ইতিমধ্যেই এজলাসে প্রবেশ করেছেন বিচারক অনির্বাণ দাস।

ইতিমধ্যেই শিয়ালদহ আদালতে পৌঁছে গিয়েছেন আরজি কর কান্ডের দোষী সিভিক ভলান্টিয়ার সঞ্জয় রায়। শিয়ালদহ আদালতের ২১০ নম্বর কক্ষে হবে এই মামলা। আদালতের তরফ থেকে শনিবার জানিয়ে দেওয়া হয় আজ তাকে আত্মপক্ষ সমর্থনে নিজের বক্তব্য রাখতে দেওয়া হবে। পাশাপাশি, নির্যাতিতার বাবা-মায়ের কথাও আজ আদালতে পেশ করার সুযোগ দেওয়া হবে। নির্যাতিতার বাবা – মায়ের সাফ দাবি, এই ঘটনা একজনের পক্ষে ঘটানো সম্ভব নয়।

আরও পড়ুন: আদালতের সামনে ত্রিস্তরীয় নিরাপত্তা, রয়েছে প্রায় ৫০০ পুলিশকর্মী

ইতিমধ্যেই, আদালত চত্বর নিরাপত্তার চাদরে মুড়ে ফেলা হয়েছে। বিচারপতির অনুমতির পরেই এজলাসে প্রবেশ করবেন সকলে। জানানো হল পুলিশের তরফ থেকে।

দেখুন অন্য খবর